
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ Π0ΛΕ0Δ0ΜΙΚΩΝ ΘΕΜΑΤΩΝ Αρ. Φύλλου 84 

22 Μαρτίου 2012 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση τοπικού ρυμοτομικού σχεδίου στην εκτός 
σχεδίου περιοχή της Δημοτικής Ενότητας Κερ- 
κυραίων του Δήμου Κέρκυρας (ν. Κέρκυρας) στη 
θέση Αλυκές Ποταμού, για τον καθορισμό χώρου 
ανέγερσης κλειστού προπονητηρίου στίβου και 
αθλοπαιδιών και καθορισμός όρων και περιορι¬ 
σμών δόμησης αυτού. 1 

Χαρακτηρισμός ως παραδοσιακών των οικισμών Ρει- 
χιά, Κυπαρίσσι, Παραλία Κυπαρισσιού, Ιέρακας, 
Λιμάνι Ιέρακα, Αριάνα, Λογγάρι, Άγιος Ιωάννης, 
Χάρακας, Λαμπόκαμπος και Πισταμάτα της Δη¬ 
μοτικής Ενότητας Ζάρακα του Δήμου Μονεμβα- 
σίας (ν. Λακωνίας) και καθορισμός χρήσεων γης, 
όρων και περιορισμών δόμησης αυτών. 2 


ΔΙ ΑΤΑΓΜΑΤ Α 

(ΐ) 

Έγκριση τοπικού ρυμοτομικού σχεδίου στην εκτός σχε¬ 
δίου περιοχή της Δημοτικής Ενότητας Κερκυραίων 
του Δήμου Κέρκυρας (ν. Κέρκυρας) στη θέση Αλυκές 
Ποταμού, για τον καθορισμό χώρου ανέγερσης κλει¬ 
στού προπονητηρίου στίβου και αθλοπαιδιών και κα¬ 
θορισμός όρων και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 26 του ν. 1337/1983 «Επέ¬ 
κταση των πολεοδομικών σχεδίων, οικιστική ανάπτυξη 
και σχετικές ρυθμίσεις» (Α' 33), όπως ισχύει, (άρθρο 
114 ΚΒΠΝ) καθώς και τις διατάξεις των άρθρων 154, 
248, 249 και 250 του Κώδικα Βασικής Πολεοδομικής 
Νομοθεσίας (Κ.Β.Π.Ν.) που κυρώθηκε με το άρθρο μόνο 
του από 14.7.1999 π.δ/τος (Δ' 580), όπως τα άρθρα 248, 
249 και 250 τροποποιήθηκαν και συμπληρώθηκαν με 
τις διατάξεις των άρθρων 5, 6 και 7 αντίστοιχα του 
ν. 2831/2000 (Α' 140). 

2. Τις διατάξεις της περίπτωσης Δ' παρ. 2 του άρθρου 
29 του ν. 2831/2000 (Α' 140). 


3. Τις διατάξεις των άρθρων 1,2,283 και 286 του ν.3852/ 
2010 «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης» 
(Α' 87) και του άρθρου 1ου της υπ’ αριθμ. 45892/11.8.2010 
απόφασης, του Υπουργού Εσωτερικών, Αποκέντρωσης 
και Ηλεκτρονικής Διακυβέρνησης «Πρωτοβάθμιοι και 
Δευτεροβάθμιοι Οργανισμοί Τοπικής Αυτοδιοίκησης 
της Χώρας κ.λπ.» (Β' 1292/2010, διόρθωση σφάλματος 
Β' 1623/2010). 

4. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
(Α' 98). 

5. Τις διατάξεις του άρθρου 1 παρ. 3 του από 6-2-1979 
π.δ/τος «Περί αναθεωρήσεως των όρων δομήσεως εις 
περιοχήν εκτός σχεδίου πόλεως και εκτός ορίων οι¬ 
κισμών προ του 1923 «ΑΛΥΚΕΣ - ΓΟΥΒΙΑ» Κερκύρας» 
(Δ' 75). 

6. Την υπ’ αριθμ. 2876/7.10.2009 απόφαση του Πρωθυ¬ 
πουργού «Αλλαγή τίτλου Υπουργείων» (Β' 2234). 

7. Τις διατάξεις των άρθρων 1 (παρ.2) και 6 του π.δ/τος 
189/2009 «Καθορισμός και ανακατανομή αρμοδιοτήτων 
των Υπουργείων (Α' 221)». 

8. Την υπ’ αριθμ. Υ14/24-11-2011 απόφαση Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής Νικολάου Σηφουνάκη» (Β' 2740). 

9. Τις υπ’ αριθμ. 21-321/1-10-2007 και 5-81/28-2-2011 
γνωμοδοτήσεις του Δημοτικού Συμβουλίου του Δήμου 
Κερκυραίων. 

10. Το υπ’ αριθμ. 27779/2774/2-12-2008 έγγραφο του 
Τμήματος Προστασίας της Διεύθυνσης Δασών Κέρκυ¬ 
ρας Περιφέρειας Ιονίων Νήσων. 

11. Το υπ’ αριθμ. ΤΥ.Δα/Φ270/οικ 34101/3-8-2010 έγ¬ 
γραφο της Διεύθυνσης Μελετών ΑθλητικώνΈργων της 
Γενικής Γραμματείας Αθλητισμού. 

12. Τα υπ’ αριθμ. 7990/2-1-2007, 88/24-1-2007 και 59/ 
5-2-2007 έγγραφα της Η' Εφορείας Προϊστορικών και 
Κλασσικών Αρχαιοτήτων Κέρκυρας, της Υπηρεσίας Νεω- 
τέρων Μνημείων και ΤεχνικώνΈργων και της 21ης Εφο¬ 
ρείας Βυζαντινών Αρχαιοτήτων αντίστοιχα. 

13. Την υπ’ αριθμ. 21705/1-10-2009 απόφαση της Γ ενικής 
Διευθύντριας της Περιφέρειας Ιονίων Νήσων σχετικά με 
τη μη υποχρέωση υποβολής Στρατηγικής Περιβαλλοντι- 












862 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


κής Εκτίμησης του σχεδίου «Εγκριση τοπικού ρυμοτομι¬ 
κού σχεδίου στη θέση Αλυκές Δήμου Κερκυραίων.» 

14. Την υπ’ αριθμ. 1/23-4-2008 γνωμοδότηση του Κε¬ 
ντρικού Συμβουλίου Χωροταξίας Οικισμού και Περιβάλ¬ 
λοντος Ν. Κερκύρας. 

15. Το υπ’ αριθμ. 28910/17-7-2009 έγγραφο της Διεύθυν¬ 
σης Οικοδομικών και Κτιριακών Κανονισμών - Τμήμα Γ'. 

16. Την υπ’ αριθμ. 7/2011 γνωμοδότηση του Κεντρικού 
Συμβουλίου Χωροταξίας Οικισμού και Περιβάλλοντος. 

17. Το γεγονός ότι από τις κανονιστικές διατάξεις αυ¬ 
τού του διατάγματος δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου ΟΤΑ. 

18. Την υπ’ αριθμ. 193/2011 και 326/2011 γνωμοδοτή¬ 
σεις του Συμβουλίου της Επικράτειας, με πρόταση του 
Αναπληρωτή Υπουργού Περιβάλλοντος, Ενέργειας και 
Κλιματικής Αλλαγής, αποφασίζουμε: 

Αρθρο 1 

Εγκρίνεται τοπικό ρυμοτομικό σχέδιο στην εκτός σχε¬ 
δίου περιοχή της Δημοτικής Ενότητας Κέρκυρας του 
Δήμου Κερκυραίων (ν. Κέρκυρας), θέση Αλυκές Ποταμού, 
για τον καθορισμό χώρου κλειστού προπονητηρίου στί¬ 
βου και αθλοπαιδιών, όπως ο χώρος φαίνεται περικλειό¬ 
μενος με πράσινη συνεχή γραμμή και τα στοιχεία Α, Α', 
Β, Γ, Δ, Η, θ, I, Κ, Λ, Μ, Ν, Ξ, Ο, Π, Ρ, Σ, Τ, Υ, Υ' Φ, X, Ψ, Ω, 
Α στο σχετικό πρωτότυπο διάγραμμα σε κλίμακα 1:500, 
που θεωρήθηκε από το Προϊστάμενο της Διεύθυνσης 
Τοπογραφικών Εφαρμογών με την υπ’ αριθμ. 232/2012 
πράξη του και που αντίτυπο του σε φωτοσμίκρυνση 
δημοσιεύεται με το παρόν διάταγμα. 

Αρθρο 2 

Στο παραπάνω καθοριζόμενο χώρο ορίζονται όροι και 
περιορισμοί δόμησης ως εξής: 


Ι.α. Ποσοστό κάλυψης: 18,1%. 

β. Συντελεστής δόμησης: 0,181. 

γ. Μέγιστος επιτρεπόμενος όγκος κτιρίου: 35.000 κυβ.μ.. 

δ. Μέγιστο ύψος: 11,5 μέτρα συμπεριλαμβανομένης 
υποχρεωτικής στέγης. 

ε. Τα ανεγερθησόμενα κτίρια πρέπει να απέχουν 15 
μέτρα από το όριο της δημοτικής οδού Εθνικής Αντι¬ 
στάσεως και τουλάχιστον 40 μέτρα από το παρακείμενο 
ρέμα. 

2. Για την έκδοση της οικοδομικής άδειας προς ανέ¬ 
γερση των κτιριακών εγκαταστάσεων απαιτείται η σύ¬ 
νταξη γεωτεχνικής μελέτης, η οποία θα περιλαμβάνει 
προτάσεις θεμελίωσης και θα συνοδεύει ως αναπόσπα¬ 
στο στοιχείο το φάκελο της οικοδομικής άδειας. 

3. Οι οποιεσδήποτε εκσκαφικές εργασίες που απαι¬ 
τούνται για την εκτέλεση του έργου θα πραγματοποι¬ 
ηθούν παρουσία αρμοδίων υπαλλήλων των υπηρεσιών 
του ΥΠΠΟ, Η' Εφορείας Προϊστορικών και Κλασσικών 
Αρχαιοτήτων και 21ης Εφορείας Βυζαντινών Αρχαιο¬ 
τήτων. 

Αρθρο 3 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Ενέργειας και Κλιματι¬ 
κής Αλλαγής αναθέτουμε την δημοσίευση και εκτέλεση 
του παρόντος διατάγματος. 

Αθήνα, 24 Φεβρουάριου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΝΙΚΟΛΑΟΣ ΣΗΦΟΥΝΑΚΗΣ 

( 2 ) 

Χαρακτηρισμός ως παραδοσιακών των οικισμών Ρειχιά, 
Κυπαρίσσι, Παραλία Κυπαρισσιού, Ιέρακας, Λιμάνι Ιέ- 
ρακα, Αριάνα, Λογγάρι, Αγιος Ιωάννης, Χάρακας, Λα- 
μπόκαμπος και Πισταμάτα της Δημοτικής Ενότητας 
Ζάρακα του Δήμου Μονεμβασίας (ν. Λακωνίας) και 
καθορισμός χρήσεων γης, όρων και περιορισμών δό¬ 
μησης αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 (παρ. 1) του ν.1577/1985 
«Γενικός Οικοδομικός Κανονισμός» (Α'210) όπως αντι- 
καταστάθηκε με το άρθρο 3 του ν.2831/2000 «Τροπο¬ 
ποίηση των διατάξεων του ν.1577/1985 «ΓΟΚ» και άλλες 
πολεοδομικές διατάξεις» (Α' 140). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ/τος 63/2005 
(Α' 98). 

3. Την υπ’ αριθμ. 2876/7-10-2009 απόφαση του Πρωθυ¬ 
πουργού «Αλλαγή τίτλου Υπουργείων» (Β' 2234). 

4. Τις διατάξεις των άρθρων 1, 2, 283 και 286 του 
ν. 3852/2010 «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης» (Α' 87) και του άρθρου 1ου της υπ’ αριθμ. 
45892/11.8.2010 απόφασης του Υπουργού Εσωτερικών, 
Αποκέντρωσης και Ηλεκτρονικής Διακυβέρνησης «Πρω¬ 
τοβάθμιοι και Δευτεροβάθμιοι Οργανισμοί Τοπικής Αυ¬ 
τοδιοίκησης της Χώρας κ.λπ.» (Β' 1292/2010, διόρθωση 
σφάλματος Β' 1623/2010). 

5. Την υπ’ αριθμ. Υ14/24-11-2011 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος Ενέργειας και Κλιματικής 
Αλλαγής Νικολάου Σηφουνάκη» (Β' 2740). 

6. Τις υπ’ αριθμ. 103/2003 και 126/2007 γνωμοδοτήσεις 
του δημοτικού συμβουλίου του δήμου Ζάρακα. 

7. Τις από 17-7-2007 και 4-7-2008 εισηγήσεις - αιτιολο- 
γικές εκθέσεις της Διεύθυνσης Πολεοδομικού Σχεδια- 
σμού - Τμήμα Παραδοσιακών Οικισμών του ΥΠΕΧΩΔΕ. 

8. Τις υπ’ αριθμ. 171/2007 και 146/2008 γνωμοδοτήσεις 
του Κεντρικού Συμβουλίου Χωροταξίας Οικισμού και 
Περιβάλλοντος. 

9. Το γεγονός ότι από τις κανονιστικές διατάξεις του 
παρόντος δ/τος δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου ΟΤΑ. 

10. Τις υπ’ αριθμ. 62/2011 και 328/2011 γνωμοδοτήσεις 
του Συμβουλίου της Επικράτειας, με πρόταση του Ανα¬ 
πληρωτή Υπουργού Περιβάλλοντος, Ενέργειας και Κλι¬ 
ματικής Αλλαγής, αποφασίζουμε: 

Αρθρο 1 

Χαρακτηρίζονται ως παραδοσιακοί οι εξής έντεκα (11) 
οικισμοί της Δημοτικής Ενότητας Ζάρακα του Δήμου 
Μονεμβασίας (ν. Λακωνίας): Ρειχιά, Κυπαρίσσι, Παραλία 
Κυπαρισσιού, Ιέρακας, Λιμάνι Ιέρακα, Αριάνα, Λογγάρι, 
Αγιος Ιωάννης, Χάρακας, Λαμπόκαμπος και Πισταμάτα. 

Αρθρο 2 

Στους παραπάνω οικισμούς και στις περιβάλλουσες 
αυτούς εκτάσεις, όπως οριοθετούνται στα διαγράμμα¬ 


τα που συνοδεύουν τις υπ’ αριθμ. Π 1278/1998 (Δ' 872), 
Π 1298/88/1989 (Δ' 163), Π 2754/88/1989 (Δ' 163), Π 651/1988 
(Δ' 779), Π 1422/88/1989 (Δ' 606), Π 868/1988 (Δ' 779), 
Π 3723/1988 (Δ' 778), Π 5071/1989 (Δ' 758), Π 2681/1988 
(Δ' 780), Π 2322/1988 (Δ' 683) και Π 2791/1988 (Δ' 685) 
αποφάσεις του Νομάρχη Λακωνίας, καθορίζονται όροι 
και περιορισμοί δόμησης ως εξής: 

Ι.α. Εντός του διαμορφωμένου πολεοδομικού ιστού 
κάθε οικισμού ορίζεται η κατά κανόνα ή κατά παρέκ¬ 
κλιση αρτιότητα, σύμφωνα με τις ισχύουσες για κάθε 
οικισμό διατάξεις. 

β. Για τα λοιπά ακίνητα το όριο αρτιότητας ορίζεται 
σε 2000 τ.μ. και το όριο κατάτμησης των γηπέδων σε 
4000 τ.μ. 

2. Εφόσον υπάρχει διαμορφωμένος παραδοσιακός 
πολεοδομικός ιστός, τα οικόπεδα που βρίσκονται στο 
συνεκτικό τμήμα του οικισμού είναι οικοδομήσιμα εάν 
έχουν πρόσωπο σε κοινόχρηστο χώρο οποιουδήποτε 
πλάτους. Τα λοιπά ακίνητα είναι οικοδομήσιμα εφόσον 
έχουν πρόσωπο σε νομίμως υφιστάμενο κοινόχρηστο 
χώρο, πλάτους τουλάχιστον 4,00 μέτρων, καθ’ όλο το 
μήκος της πλευράς του ακινήτου. 

3. α. Το μέγιστο ποσοστό κάλυψης των οικοπέδων ορί¬ 
ζεται σε πενήντα τοις εκατό (50%) της επιφάνειάς τους. 
Κατ’ εξαίρεση το μέγιστο ποσοστό κάλυψης δύναται να 
φτάσει το εβδομήντα τοις εκατό (70%) του οικοπέδου 
προκειμένου να εξασφαλισθεί καλυπτόμενη επιφάνεια 
κτιρίου μέχρι 120τμ. 

β. Γ ια τα ακίνητα που βρίσκονται στην περιβάλλουσα 
τον πολεοδομικό ιστό ζώνη κάθε οικισμού το μέγιστο 
ποσοστό κάλυψης των οικοπέδων για τα κτίρια κατοι¬ 
κίας ορίζεται σε είκοσι τοις εκατό (20%) της επιφάνειας 
τους, για δε τις λοιπές χρήσεις σε σαράντα τοις εκατό 
(40%). 

4. Ο συντελεστής δόμησης των οικοπέδων ορίζεται 
ως εξής: 

- Για οικόπεδα ίσα ή μικρότερα των 100 τ.μ.: ένα (1). 

- Για το τμήμα του οικοπέδου από 100 τμ. μέχρι 
200 τμ.: ογδόντα εκατοστά (0,80). 

- Για το τμήμα του οικοπέδου από 200 τμ. μέχρι 
300 τμ.: εξήντα εκατοστά (0,60). 

- Για το τμήμα του οικοπέδου από 300 τμ. και άνω: 
σαράντα εκατοστά (0,40). 

5. Η μέγιστη επιτρεπόμενη συνολική δομήσιμη επιφά¬ 
νεια ορόφων των κτιρίων ορίζεται σε 400 τ.μ. για χρήση 
κατοικίας και σε 800 τ.μ. για τις λοιπές χρήσεις. 

6. Ο μέγιστος επιτρεπόμενος αριθμός ορόφων των 
κτιρίων ορίζεται σε δύο (2). 

7. Το μέγιστο επιτρεπόμενο ύψος των κτιρίων μετρού- 
μενο από το γύρω φυσικό ή διαμορφωμένο έδαφος δεν 
επιτρέπεται να υπερβαίνει τα 7,50μ. σε κανένα σημείο 
του κτιρίου. 

Κατά παρέκκλιση, για την προσαρμογή του κτιρίου 
στα πρότυπα του άμεσου δομημένου περιβάλλοντος 
τους ώστε να διατηρηθεί ο ιδιαίτερος χαρακτήρας του 
οικισμού, η Επιτροπή Πολεοδομικού και Αρχιτεκτονικού 
Ελέγχου (ΕΠΑΕ), με αιτιολογημένη κρίση, μπορεί να επι¬ 
τρέψει μικρής έκτασης μεταβολές στο ως άνω οριζό¬ 
μενο ύψος των κτιρίων, μέχρι τα 8,50μ. κατ’ ανώτατο 
όριο και χωρίς υπέρβαση του επιτρεπόμενου αριθμού 
ορόφων. 

Πάνω από το μέγιστο επιτρεπόμενο ύψος των κτι¬ 
ρίων επιτρέπεται μόνον η κατασκευή κεκλιμένης στέγης 

ύψους μέχρι δύο (2) μέτρα με κλίση μέχρι 35%, καθώς 
και καπνοδόχων και αεραγωγών. 

8. α. Σε περίπτωση κεκλιμένου εδάφους επιτρέπεται η 
διαμόρφωση του οικοπέδου με αναλληματικούς τοίχους 
ή πρανή μεγίστου ύψους 1,50μ. με μέγιστη κλίση 15%. 

Οποιαδήποτε διαμόρφωση του εδάφους περιλαμ¬ 
βάνει μόνο τις απολύτως αναγκαίες εργασίες για την 
προσαρμογή του περιγράμματος της οικοδομής στο 
οικόπεδο. 

β. Σε περίπτωση κατασκευής τοίχων αντιστήριξης, 
αυτοί διαμορφώνονται από απόψεως υλικού και τρόπου 
κατασκευής κατά τα παραδοσιακά πρότυπα. 

9. α. Ως γραμμή δόμησης των οικισμών ορίζεται το 
κοινό όριο μεταξύ των οικοπέδων και των κοινοχρήστων 
χώρων, εκτός εάν ορισθεί διαφορετικά από την αρμόδια 
ΕΠΑΕ με αιτιολογημένη κρίση της. 

β. Η ΕΠΑΕ μπορεί να επιβάλει την τοποθέτηση του 
κτιρίου σε ήδη διαμορφωμένη γραμμή δόμησης. 

γ. Σε περίπτωση που ανεγερθεί νέα οικοδομή στη 
θέση κτιρίου παραδοσιακού χαρακτήρα που έχει κατε- 
δαφισθεί πριν από τη δημοσίευση του παρόντος, αυτή 
τοποθετείται κατά το δυνατό στη θέση του παλαιού 
κτιρίου, η οποία αποδεικνύεται με φωτογραφίες θεω¬ 
ρημένες από την αρμόδια δημοτική αρχή ή από το απο¬ 
τύπωμα προϋπάρχουσας θεμελίωσης. 

10. Στους παραλιακούς οικισμούς και εφόσον δεν 
υπάρχει διαμορφωμένη οικοδομική γραμμή, αυτή το¬ 
ποθετείται σε απόσταση τουλάχιστον δεκαπέντε (15) 
μέτρων από τη γραμμή αιγιαλού. 

11. Η προηγούμενη παράγραφος δεν εφαρμόζεται στις 
περιπτώσεις: 

α. Επισκευής, αποκατάστασης ή προσθήκης καθ’ ύψος 
επί νομίμως υφισταμένου κτιρίου, εφόσον ο συντελε¬ 
στής δόμησης δεν μπορεί να εξαντληθεί διαφορετικά. 

β. Ανέγερσης νέας οικοδομής, όταν μεταξύ του οικο¬ 
πέδου και της θάλασσας παρεμβάλλεται διαμορφωμένη 
οδός. 

12. Στους παραλιακούς οικισμούς έχουν εφαρμογή και 
οι διατάξεις της παρ. 9 του παρόντος. 

13. Απαγορεύεται η κατασκευή κτιρίων επί υποστη- 
λωμότων (ρίΐοίίε). 

14. Μετά τις εργασίες κατασκευής του φέροντος ορ¬ 
γανισμού και των τοίχων πληρώσεως του κτιρίου απα¬ 
γορεύεται συνέχιση των οικοδομικών εργασιών πριν 
από την αποπεράτωση των εργασιών κατασκευής της 
στέγης. 

15. Απαγορεύεται η ολοκλήρωση των οικοδομικών 
εργασιών (επιχρίσματα, χρωματισμοί) στον όροφο των 
κτιρίων πριν από την ολοκλήρωση και της φάσης των 
εξωτερικών επιχρισμάτων στο ισόγειο. 

16. Απαγορεύεται η κατασκευή λυομένων οικίσκων. 

Αρθρο 3 

Σύνθεση - διάταξη - μορφολογικά στοιχεία 

1. Η ογκοπλαστική διαμόρφωση των κτιρίων ακολου¬ 
θεί τα παραδοσιακά πρότυπα ως προς τη σύνθεση, τη 
κλίμακα και τις αναλογίες των όγκων. Η ΕΠΑΕ μπορεί, 
κατά τη κρίση της, να επιβάλλει τροποποιήσεις και ιδίως 
διάσπαση του όγκου του κτιρίου ή διαχωρισμό του σε 
περισσότερα του ενός κτίρια, εάν αυτό υπαγορεύεται 
από τις συνθήκες και τα χαρακτηριστικά πρότυπα του 
περιβάλλοντος. 

Η τοποθέτηση του κτιρίου στο οικόπεδο γίνεται έτσι 
ώστε: 


α. Να μη βλάπτεται ο πολεοδομικός ιστός του οικι¬ 
σμού. 

β. Να προστατεύονται βασικά σημεία θέας των κοι¬ 
νοχρήστων χώρων. 

γ. Να προστατεύεται κατά το δυνατόν η θέα των 
ομόρων οικοπέδων. 

δ. Να μη διαμορφώνονται υποβαθμισμένοι ελεύθεροι 
χώροι ανάμεσα σε όμορες ιδιοκτησίες. 

ε. Να προστατεύονται τυχόν υφιστάμενες οικοδομές 
παραδοσιακού χαρακτήρα και ο περιβάλλων χώρος 
τους. 

2. α. Οι οικοδομές καλύπτονται με στέγη, με επικάλυψη 
από κεραμίδια βυζαντινού ή ρωμαϊκού τύπου. Η μορφή 
της στέγης (τρίκλινη, τετράκλινη), καθώς και οι επι¬ 
τρεπόμενες προεξοχές, πρέπει να είναι σύμφωνες με 
τα παραδοσιακά πρότυπα του άμεσου περιβάλλοντος 
της οικοδομής. 

Η στέγη μπορεί να προεξέχει μέχρι 0,15μ. από τις 
όψεις του κτιρίου με μαρκίζα απλή, κατά τα παραδο¬ 
σιακά πρότυπα. Σε περίπτωση δημιουργίας «λιακού» 
(λιακωτού) επιτρέπεται η διαμόρφωση επίπεδου δώ¬ 
ματος με στηθαίο, η μορφή του οποίου ακολουθεί τα 
παραδοσιακά πρότυπα. 

Στη περίπτωση που ο «λιακός» είναι στεγασμένος 
(χαγιάτι) οι διαστάσεις του δεν μπορεί να υπερβαίνουν 
τα δύο (2,00) μέτρα πλάτος και τα τρία (3,00) μέτρα 
μήκος, αυτός δε κατασκευάζεται συνδυασμένος με την 
ακάλυπτη σκάλα ανόδου στον όροφο και την κύρια 
είσοδο του ορόφου. 

β. Η κατασκευή της στέγης είναι υποχρεωτική ακό¬ 
μα και εάν επιτρέπεται ή προβλέπεται η ανέγερση επί 
πλέον ορόφου. 

γ. Απαγορεύεται η διάνοιξη ανοιγμάτων στις στέγες 
των κτιρίων. 

3. α. Οι εξωτερικές όψεις των κτιρίων καθώς και των 
στοιχείων που τις συνθέτουν, όπως κουφώματα, καμι¬ 
νάδες, σκάλες, διαμορφώνονται κατά τα παραδοσιακά 
πρότυπα από άποψη υλικού, μορφής, τρόπου κατασκευ¬ 
ής και χρωματισμού. 

β. Σε περίπτωση χρήσης εμφανούς λιθοδομής, απα¬ 
γορεύεται ο τονισμός της αρμολόγησης. Το χρώμα της 
πέτρας και η αρμολόγησή της επιβάλλεται να είναι 
σύμφωνες με τα παραδοσιακά πρότυπα της περιοχής. 

γ. Σε περίπτωση κάλυψης των εξωτερικών όψεων 
των κτιρίων με επίχρισμα (σοβά), αυτό είναι τριπτό ή 
πεταχτό, χωρίς ιδιαίτερη επεξεργασία και κατά τα πα¬ 
ραδοσιακά πρότυπα, χρώματος λευκού ή γκρι. Απαγο¬ 
ρεύεται η χρήση άλλου χρώματος χωρίς την έγκριση 
της ΕΠΑΕ. 

δ. Σε καμία περίπτωση δεν επιτρέπεται να είναι ορατά 
στις όψεις του κτιρίου τα δομικά του στοιχεία (μπετόν, 
τούβλο). 

4. α. Τα ανοίγματα των θυρών και παραθύρων δια- 
τάσσονται σε κατακόρυφο άξονα, και είναι ορθογώνια. 
Οι αναλογίες ύψους προς πλάτος πρέπει να είναι του¬ 
λάχιστον 1,5:1 για τα παράθυρα και 2:1 για τις πόρτες. 
Τα ανοίγματα δεν επιτρέπεται να υπερβαίνουν το 20% 
των όψεων. 

β. Σε περίπτωση που οι εξωτερικοί τοίχοι καλύπτονται 
με επίχρισμα, πρέπει να διαμορφώνονται πλαίσια γύρω 
από τα ανοίγματα πλάτους 0,10 μέχρι 0,15μ., χρώματος 
λευκού. Απαγορεύεται η χρήση άλλου χρώματος χωρίς 
την έγκριση της ΕΠΑΕ. 

γ. Τα κουφώματα των θυρών και των παραθύρων κα¬ 
τασκευάζονται ξύλινα με κάΐτια, τα δε σκούρα αυτών 
ξύλινα δίφυλλα, αναδιπλούμενα περσιδωτό, ταμπλαδω- 
τά ή καρφωτά, χωρίς να τονίζονται τα σημεία στήριξης 
(μεντεσέδες). Οι χρωματισμοί πρέπει να είναι στις απο¬ 
χρώσεις των βασικών χρωμάτων του καφέ, πράσινου, 
μπλε - γαλάζιου, γκρι και στο χρώμα του ξύλου. 

δ. Οι κύριες πόρτες των κτιρίων είναι ξύλινες κατά τα 
παραδοσιακά πρότυπα (ταμπλαδωτές ή καρφωτές). 

ε. Οι προθήκες των καταστημάτων είναι ξύλινες, τα 
δε παραπετάσματα ασφαλείας αυτών επίσης ξύλινα, 
ταμπλαδωτά ή καρφωτά. 

5. Ανοικτοί εξώστες επιτρέπονται μόνο στον α' όροφο, 
στις όψεις των κτιρίων που βλέπουν προς τη θάλασσα, 
εφόσον απαντώνται συχνά στα παραδοσιακά κτίρια του 
αντίστοιχου οικισμού. Το μέγιστο πλάτος αυτών είναι 
1,20μ. και το μέγιστο μήκος τους μικρότερο από το 1/3 
του μήκους της όψης του κτιρίου. Οι εξώστες διατάσ- 
σονται κατά τα παραδοσιακά πρότυπα, ανά ένα ή δύο 
κουφώματα, και πρέπει να απέχουν Ι.ΟΟμ. τουλάχιστον 
από την εξέχουσα γωνία του κτιρίου. 

Τα κάγκελα των εξωστών κατασκευάζονται ξύλινα ή 
μεταλλικά απλής μορφής, κατά τα παραδοσιακά πρό¬ 
τυπα. 

6. Επιτρέπεται η κατασκευή ανοικτής σκάλας ανόδου 
στον όροφο, με μέγιστο πλάτος Ι.ΟΟμ., η οποία δεν 
υπολογίζεται στο ποσοστό κάλυψης και τον συντελεστή 
δόμησης και αναπτύσσεται παράλληλα με την αντί¬ 
στοιχη όψη του κτιρίου, ευθύγραμμη χωρίς ενδιάμεσο 
πλατύσκαλο και χωρίς να συνεχίζει στο υπόγειο του 
κτιρίου. 

Το στηθαίο της ανοιχτής σκάλας είναι συμπαγές, κα¬ 
τασκευάζεται από το ίδιο υλικό και έχει την ίδια μορφή 
με τις υπόλοιπες όψεις του κτιρίου και συνεχίζει στο 
ίδιο κατακόρυφο επίπεδο μέχρι το έδαφος, κατά τα 
παραδοσιακά πρότυπα. 

7. Η επίστρωση των βαθμιδών των εξωτερικών κλι¬ 
μάκων των κτιρίων γίνεται με φυσικές πλάκες ή τσιμε¬ 
ντοκονία. Απαγορεύεται η επίστρωσή τους με σχιστό 
μάρμαρο. 

Κατά τη διαμόρφωση των αύλειων και των κοινό¬ 
χρηστων χώρων επιτρέπεται μόνο η χρήση φυσικών 
τοπικών σχιστολιθικών πλακών. 

8. Απαγορεύεται η επίχριση των υπαρχόντων κτιρίων 
από λιθοδομή. 

9. Οι περιφράξεις των οικοπέδων κατασκευάζονται 
από ανεπίχριστη λιθοδομή, χωρίς τονισμένους αρμούς, 
με μέγιστο ύψος 1,20μ. Οι περιφράξεις, μπορεί να κατα¬ 
σκευάζονται και από τοιχοποιία επιχρισμένη με τριπτό 
σοβά, ο χρωματισμός του οποίου (λευκό, γκρι, ώχρα) 
εγκρίνεται από την ΕΠΑΕ, με κριτήριο την προσαρμογή 
της περίφραξης στο φυσικό περιβάλλον της γύρω πε¬ 
ριοχής. Κατ’ εξαίρεση, μετά από αιτιολογημένη κρίση 
της ΕΠΑΕ, το συνολικό ύψος της περίφραξης δύναται 
να ορίζεται μεγαλύτερο από 1,20μ. και μέχρι 1,80μ., στη 
θέση δε της αυλόπορτας μέχρι 2,30μ. 

Επίσης η ΕΠΑΕ, με αιτιολογημένη πράξη, δύναται να 
επιβάλλει τη κατασκευή κτιστού περιφράγματος ελάχι¬ 
στου ύψους 1,80μ. για τον διαχωρισμό χώρων εργασίας 
όπως αποθηκών, από τους κοινόχρηστους χώρους του 
οικισμού. 

10. Απαγορεύεται η καταστροφή ή αλλοίωση των κτι- 
σμάτων που αποτελούν αντιπροσωπευτικά δείγματα 


της παραδοσιακής αρχιτεκτονικής, καθώς και επιμέ- 
ρους στοιχείων τους, όπως αρχιτεκτονικά ή στατικά ή 
λειτουργικά στοιχεία ή στοιχεία εξοπλισμού (φούρνοι, 
καμινάδες, τζάκια), με μη συμβατές επεμβάσεις και ιδίως 
με επισκευές, μετατροπές ή προσθήκες. Στα κτίσματα 
αυτά επιτρέπονται εργασίες επισκευής ή αποκατάστα¬ 
σης, ύστερα από αιτιολογημένη γνώμη της ΕΠΑΕ, ακόμα 
και αν οι απαιτούμενες για τον σκοπό αυτές επεμβάσεις 
αντίκεινται στις διατάξεις του παρόντος, με την προϋ¬ 
πόθεση ότι υπάρχουν επαρκή αποδεικτικά στοιχεία με 
βάση τα οποία τεκμηριώνεται η αρχική μορφή και ο 
χρόνος ανέγερσης του κτιρίου, όπως φωτογραφίες με 
βεβαία χρονολογία, προσηκόντως θεωρημένες για τη 
γνησιότητα τους, εγκεκριμένα σχέδια, βιβλιογραφικές 
μαρτυρίες, τεχνικές εκθέσεις, επίσημα έγγραφα. Όλες οι 
εργασίες πρέπει να εκτελούνται κατά τα παραδοσιακό 
πρότυπα, με σεβασμό στην αρχιτεκτονική φυσιογνωμία, 
την κατασκευαστική δομή και τεχνική του κτίσματος. 
Τα παραπάνω ισχύουν και για την αναστήλωση ερει¬ 
πωμένων κτισμάτων. 

11. Απαγορεύεται η χρήση αλουμινίου, πλαστικού και 
άλλων παρεμφερών υλικών σε οποιαδήποτε κατασκευή 
ακόμα δε και σε στοιχεία εξοπλισμού των οικισμών, 
όπως κρήνες, μνημεία, πλατείες. 

12. Απαγορεύεται η τοποθέτηση πετασμάτων (τεντών) 
σε όλους τους χώρους. Κατ’ εξαίρεση επιτρέπεται η το¬ 
ποθέτηση πετασμάτων σε ισόγειους χώρους παραμονής 
ατόμων, όπως εστιατόρια και αναψυκτήρια, μετά από 
σχετική κρίση της ΕΠΑΕ, που αναφέρεται ιδίως στην 
μορφή, το χρώμα και το υλικό. 

13. Οι ηλιακοί θερμοσίφωνες, κλιματιστικά καθώς και 
φωτοβολταϊκά ή ηλιακά συστήματα ψύξης - θέρμανσης 
μικρής κλίμακας, τοποθετούνται μόνο σε επιλεγμένα 
σημεία του ακάλυπτου χώρου του οικοπέδου, ώστε 
κατά το δυνατόν να μην είναι ορατά από τους χώρους 
προσπέλασης σε αυτόν. 

14. Απαγορεύεται η τοποθέτηση κάθε είδους φωτεινών 
επιγραφών και διαφημίσεων σε οποιαδήποτε θέση των 
ακινήτων στον οικισμό, καθώς και σε ικριώματα μέσα 
στον χώρο των οικοπέδων ή μπροστά από αυτά. 

Επιτρέπονται μόνον επιγραφές περιορισμένων δια¬ 
στάσεων που πληροφορούν για τη χρήση των χώρων 
του κτιρίου. Οι επιγραφές αυτές τοποθετούνται, κατά 
την κρίση της ΕΠΑΕ και σύμφωνα με την ισχύουσα 
νομοθεσία, κατά τρόπο ώστε να μην καλύπτεται ή αλ¬ 
λοιώνεται η μορφή του κτιρίου. 

15. Επιβάλλεται η εγκατάσταση, με μέριμνα του οικείου 
Δήμου, ομαδικών κεραιών λήψης τηλεοπτικού σήματος 
σε κατάλληλες θέσεις του οικισμού, ώστε να μην είναι 
ορατές από τους κοινόχρηστους χώρους του οικισμού. 

Μέχρι την τοποθέτηση των ομαδικών κεραιών κατά το 
προηγούμενο εδάφιο, επιτρέπεται κατ’ εξαίρεση, μετά 
από έγκριση της ΕΠΑΕ, η εγκατάσταση μεμονωμένης 
κεραίας σε θέση που δεν είναι ορατή από κεντρικό 
κοινόχρηστο χώρο ή δεν προσβάλλει τη μορφή μεμονω¬ 
μένων μνημείων ή συνόλου αξιόλογων αισθητικά κτιρίων 
ή στοιχείων. 

Μετά την τοποθέτηση των ομαδικών κεραιών απομα¬ 
κρύνονται υποχρεωτικά από τον οικείο Δήμο οι μεμο¬ 
νωμένες κεραίες. 

16. Τα βοηθητικά κτίσματα, εφόσον αυτά είναι ορατά 
από κοινόχρηστο χώρο, κατασκευάζονται σύμφωνα με 
τα οριζόμενα για το κυρίως κτίσμα. 

17. Κάθε επέμβαση και εργασία διαμόρφωσης των 
κοινοχρήστων χώρων των οικισμών που εκτελείται από 
τη δημοτική αρχή καθώς και κάθε έργο υποδομής, όπως 
έργα για δίκτυα τηλεπικοινωνιών ή ενεργειακά δίκτυα, 
εγκρίνεται προηγουμένως από την ΕΠΑΕ και προσαρ¬ 
μόζεται στα παραδοσιακά πρότυπα της περιοχής. Οι 
συγκεκριμένες εργασίες διαμόρφωσης ή ανάπλασης 
γίνονται με τη μικρότερη αλλοίωση της φυσικής μορφής 
του εδάφους του κάθε οικισμού. 

18. α. Για οποιαδήποτε επέμβαση ή οικοδομική εργασία 
όπως ανέγερση, κατεδάφιση ετοιμόρροπου ή όχι κτι¬ 
ρίου, επισκευή, αποκατάσταση, προσθήκη, καθαίρεση 
στοιχείων, διαμόρφωση του φυσικού περιβάλλοντος 
χώρου, τοποθέτηση επιγραφών, που αφορά είτε ιδιωτικό 
είτε δημόσια ή δημόσιου χαρακτήρα κτίρια, απαιτείται 
έγκριση της ΕΠΑΕ, ύστερα από σχετική αίτηση των 
ενδιαφερομένων, που συνοδεύεται από τα απαραίτητα 
στοιχεία και φωτογραφίες. 

β. Σε όλες τις παραπάνω περιπτώσεις επεμβάσεων ή 
εκτέλεσης οικοδομικών εργασιών, εφόσον η ΕΠΑΕ διαπι¬ 
στώσει αλλοιώσεις ή επεμβάσεις γενικά σε υφιστάμενα 
κτίσματα του ακινήτου μη συμβατές με τη φυσιογνωμία 
του κτιρίου ή του οικισμού, δύναται να επιβάλλει στον 
ενδιαφερόμενο την άρση των μη συμβατών επεμβάσεων, 
υποδεικνύοντας και τις απαιτούμενες εργασίες αποκα¬ 
τάστασης του κτιρίου. 

Αρθρο 4 
Χρήσεις γης 

Εντός των ορίων των οικισμών του παρόντος δ/τος- 
επιτρέπονται οι χρήσεις γενικής κατοικίας, όπως προσ¬ 
διορίζονται από το άρθρο 3 του από 23-2-1987 (Δ' 166) 


π.δ/τος, εκτός από τα πρατήρια βενζίνης και τα επαγ¬ 
γελματικά εργαστήρια που δημιουργούν όχληση και 
δυσμενείς επιπτώσεις στο περιβάλλον και τους περί¬ 
οικους του οικισμού. Γ ια τα εργαστήρια, των οποίων η 
λειτουργία είναι επιτρεπτή κατά το προηγούμενο εδά¬ 
φιο, απαγορεύεται, σε κάθε περίπτωση, να είναι ορατή 
η δραστηριότητα τους, με οποιονδήποτε τρόπο από 
τους κοινόχρηστους χώρους του οικισμού. 

Απαγορεύονται οι εγκαταστάσεις μουσικής με ενισχυ¬ 
τές ήχου στα εστιατόρια και αναψυκτήρια. 

Αρθρο 5 

Για κάθε οικοδομική δραστηριότητα που διενεργείται 
εντός ζωνών που έχουν χαρακτηρισθεί ως αρχαιολογι¬ 
κοί χώροι, απαιτείται η προηγούμενη έγκριση της αρ¬ 
μόδιας υπηρεσίας του Υπουργείου Πολιτισμού, κατά τα 
οριζόμενα από τις διατάξεις του ν. 3028/2002 (Α'153). 

Άρθρο 6 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Ενέργειας και Κλιματι¬ 
κής Αλλαγής αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 28 Φεβρουάριου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΝΙΚΟΛΑΟΣ ΣΗΦΟΥΝΑΚΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 




